
„Slúžiť, slúžiť.”
Aj ty máš profesijné povolanie, ktoré ťa ,,pobáda“ ako ostroha. – Táto ,,ostroha“ je aj udicou na lovenie ľudí. Naprav si preto úmysel a nezanedbaj snahu o dosiahnutie najvyššej možnej profesionálnej prestíže v službe Bohu a dušiam. Pán počíta aj s ,,týmto.“ (Brázda, 491)
29. január
Preto vám ako heslo pre vašu prácu môžem odkázať toto: „para servir, servir.“ Pretože na prvom mieste, ak chceme niečo urobiť, musíme to vedieť aj dotiahnuť do konca. Neverím v správnosť úmyslu človeka, ktorý sa neusiluje dosiahnuť potrebnú zdatnosť, aby dokázal adekvátne splniť úlohy, ktoré mu boli zverené. Nestačí iba chcieť konať dobro, treba aj vedieť ako na to. A ak naozaj budeme chcieť, táto túžba sa premení na snahu uplatniť primerané prostriedky a nechať veci s ľudskou dokonalosťou dotiahnuté do konca.
Avšak aj tá služba po ľudskej stránke, tá schopnosť, ktorú by sme mohli nazvať technickou, to zvládanie vlastnej profesie, by mala byť ešte doplnená črtou, ktorá bola základom pre prácu svätého Jozefa a ktorá by mala byť základom aj pre každého kresťana: je to duch služby, túžba pracovať, aby sme prispievali k dobru ostatných ľudí. Jozefova práca nebola činnosťou, ktorá by sledovala len vlastnú sebarealizáciu; hoci jeho činorodý život práce z neho iste vyformoval zrelú a výraznú osobnosť. Patriarcha pracoval s vedomím, že plní Božiu vôľu, a myslel pritom na dobro svojich drahých, Ježiša a Márie, ako aj dobro všetkých obyvateľov malého Nazareta. (Ísť s Kristom,50-51)

